Senario The Movie Ops Pocot

Senario The Movie Ops Pocot ialah sebuah filem komedi Malaysia 2011 arahan pengarah yang mencetuskan fenomena RM 8 juta melalui filem Ngangkung, Ismail Bob Hashim yang ditayangkan di pawagam Malaysia mulai 21 Julai 2011. Filem yang dibintangi Kumpulan Senario, Mas Muharni, dan Diana Amir ini menunjukkan kehidupan tiga orang dalam menjalani latihan dalam unit RELA

Sinopsis
Senario The Movie Ops Pocot mengisahkan tentang 3 lelaki yang berlainan. Masing-masing mempunyai karakter yang pasif dan sentiasa ditindas oleh orang sekeliling mereka. Azli seorang pemuda yang masih bujang dan bekerja sebagai pengawal keselamatan di sebuah pasaraya. Azli seorang yang mudah penat dan mudah tertidur dalam apa keadaan sekalipun. Mazlan seorang pemuda yang penakut dan bekerja di sebuah syarikat swasta. Beliau selalu dibuli oleh rakan sekerjanya malah sejak kecil lagi dia menjadi mangsa buli rakan-rakannya. Wahid pula seorang yang pendiam dan bekerja di sebuah agensi membekalkan pekerja-pekerja asing. Sikap mereka itu memebuatkan ketua mereka mengambil langkah memasukkan mereka ke kem motivasi yang dikendalikan oleh Ikatan Relawan Malaysia (RELA).

Tujuan utama ketua masing-masing mendaftarkan mereka adalah untuk membantu dalam mengubah cara hidup mereka. Ketika di kem motivasi tersebut, mereka turut berkenalan dengan Hairi, Bob, dan Maman. Turut sama terlibat dalamkem ini ialah Azie, Mala, dan Ann. Sepanjang penglibatan mereka dalam kem motivasi ini, mereka dilatih oleh seorang bekas pesara askar iaitu Pak Bad yang sememangnya terkenal dengan sikap bengis dan garangya. Berbagai kisah lucu yang terjadi sepanjang penglibatan mereka menyertai kem RELA ini. Bermula dengan latihan yang teruk oleh Pak Bad serta kenakalan Bob, Maman, Ad dan Hairi sehinggalah ke bibit-bibit cinta diantara Azie, Mala, dan Ann terhadap Azli, Mazlan, dan juga Wahid. Adakah kem motivasi ini berjaya mengubah sikap mereka atau sebaliknya?

Pelakon
 Azlee Jaafar sebagai Azlee, pengawal keselamatan di sebuah pasaraya. Seorang yang mudah tertidur, berpewatakan lembut & cepat penat kerana kekurangan stamina. Kekurangan yang ada padanya menyebabkan penyelianya terpaksa mendaftarkannya menyertai RELA.
 Lan Pet Pet sebagai Mazlan / Lan, eksekutif di sebuah syarikat swasta yang sering dibuli oleh rakan-rakan sekerjanya. Takut akan haiwan eksotik seperti ular. Menyertai RELA atas saranan seorang wanita yang menyelamatkannya dari menjadi mangsa peras ugut.
 Wahid Mohamad sebagai Wahid, instruktor di sebuah agensi pembekalan pekerja asing. Seorang yang lemah semangat & mudah berdarah hidung ketika berada dalam keadaan panik. Menyertai RELA atas arahan bosnya.
 Diana Amir sebagai Mala, pelatih kem RELA. Kekasih kepada Mazlan. 
 Mas Muharni sebagai Ann, pelatih kem RELA. Kekasih kepada Azlee. 
 Sasqia Dahuri sebagai Azie, pelatih kem RELA. Kekasih kepada Wahid. 
 Kamal Adli sebagai Hairi, pelatih kem RELA. Membuli Wahid, Azlee & Mazlan bersama dua orang rakannya, iaitu Maman & Bob. 
 Mr. Os sebagai Pak Bad, bekas komando dan jurulatih kem RELA. Bertanggungjawab membentuk Wahid, Azlee & Mazlan menjadi lebih fit, berkemahiran & berstamina tinggi sepanjang tempoh latihan.
 Hairul Azreen sebagai Maman, pelatih kem RELA, pengikut Hairi. 
 Shah Rempit sebagai Bob, pelatih kem RELA. Pengikut Hairi. 
 Putri Mardiana sebagai Perjuang Wanita, bertanggungjawab menyarankan Mazlan supaya menyertai RELA ketika menyelamatkannya dari menjadi mangsa peras ugut. 
 Kamal Bakar sebagai Manap, rakan sekerja Mazlan yang sering membuli Mazlan. 
 Hanis Kamal sebagai Peragut, pada mulanya berjaya melarikan diri. Namun, berjaya ditangkap oleh Azlee selepas Azlee pulang dari latihan kem RELA dan kembali bekerja.
 Alex Yanz sebagai Bos Johnny, majikan kepada Wahid yang terlibat dalam sindiket pemerdagangan manusia.

Trivia

 Ini merupakan filem Senario terakhir. Filem Senario berikutnya hanya ditayangkan pada 21 April 2022 iaitu Jaga-Jaga Senariounion. Memakan masa 11 tahun jarak. Sedangkan Filem pertama, Senario  The Movie dengan Ops Pocot hanya berjarak 12 tahun.

Rujukan 

Pautan luar



Kategori:Filem 2011
Kategori:Filem Malaysia tahun 2011
Kategori:Filem bahasa Melayu
Kategori:Filem komedi Malaysia
Kategori:Filem terbitan Metrowealth Movies Production
Kategori:Filem arahan Ismail Bob Hashim